
ACORD DE PARTENERIAT 
 încheiat pentru dezvoltarea de proiecte comune de transport și mobilitate în județele Caraș-Severin și Timiș

Art. 1. Părţile
1. Municipiul Reșița, cu sediul în Municipiul Reșița, Piața 1 Dec. 1918, nr. 1A, cod postal 320084, județul Caraș Severin cod fiscal 3228764, reprezentat de domnul Ioan POPA, cetăţean român, Primar, denumit Partener 1, pe de-o parte,
2. Municipiul Timișoara, cu sediul în Municipiul Timișoara, Bulevardul Constantin Diaconovici Loga 1, Timișoara 300030, județul Timiș, cod fiscal 14756536, reprezentat de domnul Dominic FRITZ, cetăţean român, Primar, denumit Partener 2 pe de alta parte,
3. Judeţul Caraș Severin, cu sediul în Reșița, Piața 1 Decembrie 1918, Nr. 1, Resita 320084, jud. Caraș-Severin, cod fiscal 3227890, reprezentat prin Romeo DUNCA, cetățean român, Președinte al Consiliului Județean Caraș Severin, denumit Partener 3, pe de alta parte,
4. Județul Timiș, cu sediul în Municipiul Timiș, Bd. Revoluţiei din 1989 Nr.17
Timişoara cod poştal 300034, jud. Timiș, cod fiscal 7419686, reprezentat de domnul Alin-Adrian NICA, cetăţean român, Președinte, denumit Partener 4, pe de alta parte
au convenit încheierea prezentului Acord de Parteneriat cu obiectul, condițiile și termenele mentionate mai jos.

Art. 2 Obiectul 
(1) Obiectul acestui Acord de Parteneriat îl constituie colaborarea dintre parteneri în vederea dezvoltării de proiecte comune de transport și mobilitate în județele Caraș-Severin și Timiș și asigurarea cadrului necesar accesării de finanțări, implementării și monitorizării acestor proiecte. Proiectele vizate sunt:
1. Modernizare infrastructură feroviară pentru implementarea soluției de transport tip “train-tram” pe ruta Reșița Sud – Bocșa - Timișoara Nord și asigurarea legăturii cu Aeroportul Timișoara;
2. Modernizare infrastructură feroviară pentru implementarea soluției tip “train-tram” pe ruta Berzovia – Oravița – Anina;
3. Infrastructură nouă – drum expres (3 benzi) Berzovia - Buziaș – Topolovățu Mare – Autostrada A1 ;
4. Extindere la 4 benzi de circulație a drumului Moșnița Nouă – Buziaș (DJ 592);
5. Modernizare drum interjudeţean DJ 684 pe traseul DN 68A (Coşava) - Tomeşti - Luncanii de Sus – limită de județ CS - DN 68 (Voislova).

(2) Orice alte inițiative legate de transport și mobilitate, considerate unanim oportune, născute în cadrul parteneriatului vor face obiectul acestui acord de parteneriat.

Art. 3. Principiile de bună practică ale Acordului de Parteneriat
1. Părțile vor contribui la dezvoltarea în comun a proiectelor de transport și mobilitate şi îşi vor asuma rolurile aşa cum acestea vor fi definite pentru fiecare proiect în parte, pentru care vor fi încheiate acorduri distincte.
1. Părţile se vor consulta și informa în mod regulat asupra stadiului proiectelor.
1. Părțile vor colabora şi își vor oferi sprijin reciproc în relaţia cu alte instituţii ale statului, autoritãţi locale sau organisme non-guvernamentale 
1. Părțile vor respecta dispozitiile legale și se vor alinia standardelor profesionale şi de etică în relațiile din cadrul parteneriatului și derularea proiectelor comune.
1. Părțile vor respecta regulile referitoare la conflictul de interese şi regimul incompatibilităţilor, iar în cazul apariţiei unei asemenea situaţii să dispună luarea măsurilor care să conducă la stingerea acesteia şi evitarea producerii unei situații similare în viitor.

Art. 4 Etape și responsabilități 
(1) Realizarea unui studiu de prefezabilitate si a caietului de sarcini pentru elaborarea SF “Proiect modernizare infrastructură feroviară pentru implementarea soluției de transport tip “train-tram” pe ruta Reșița Nord - Timișoara Nord” se face de catre Partener 1 în colaborare cu ceilalți parteneri, caietul de sarcini cuprinzand criteriile privind soluția rutei de transport și unitatea administrativ teritorială pe care o traversează, studiul realizandu-se in conformitate de solutiile astfel definite, partenerii având obligația conlucrării.
(2) Partenerii vor depune diligențele pentru cooptarea tuturor factorilor  necesari realizării obiectivelor propuse prin acord și pentru susținerea comună a proiectelor în relația cu instituțiile centrale.
(3) Propunerea de acorduri cu CNAIR/ CNCFR pentru fiecare proiect în parte vizat de prezentul acord de parteneriat.
(4) Elaborarea, modificarea, revizuirea, completarea, actualizarea documentațiilor tehnico-economice, supunerea spre aprobare conform legii, după caz, necesare pentru implementarea proiectelor de infrastructură de transport rutier și feroviar vizate de prezentul acord de parteneriat.
(5) Realizarea în comun a documentațiilor de tip S.F., proiectare si executie a obiectivelor de investiții.
(6) Pregătirea proiectelor de transport și mobilitate vizate de prezentul acord de parteneriat, pentru exercițiului financiar European 2021-2027 .

Art. 5 Perioada de valabilitate a Acordului de Parteneriat
(1) Prezentul acord se încheie pe o perioadă de 10 ani și intră în vigoare la data semnării de către toate părțile.

ART. 6 Comunicare
(1) Părțile își vor transmite reciproc toate datele și informațiile necesare ducerii la îndeplinire a obiectului prezentului acord de parteneriat, conform legislației în vigoare și cu aplicarea principiului nevoii de a cunoaște.
(2) Comunicarea datelor menționate la alin. (1) se poate face prin toate mijloacele recunoscute și acceptate de părți.

Art. 7 Dispoziții finale
(1) Pe durata prezentului Parteneriat, părţile vor avea dreptul să convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat, cu respectarea legii aplicabile.
(2) Partea care are inițiativa modificării și/sau completării acordului de parteneriat, transmite celeilalte părți, spre analiză, propunerile sale motivate.
(3) Parteneriatul aprobat prin prezenta hotărâre va putea fi modificat, în sensul includerii de noi membrii, respectiv unități administrativ-teritoriale, după caz.
(4) Prezentului Parteneriat i se va aplica legislația românească şi va fi interpretat în conformitate cu aceasta.

      Prezentul Acord de Parteneriat s-a încheiat astăzi, _____/___/2020, în patru exemplare, câte unul pentru fiecare parte.

